ඒ අනුව යුනෙස්කෝ සංවිධානයේ පිළිගැනීමට ලක් වූ ප්‍රථම හා එකම ශ්‍රී ලාංකික කලාකරුවා වන්නේ මහාචාර්ය එදිරිවීර සරච්චන්ද්‍රයන්ය.මෙහිදී විශේෂ ගුණසමරු දේශනය මහාචාර්ය ගණනාත් ඔබේසේකර මහතා පවත්වයි.සරච්චන්ද්‍රයන්ගේ ජන්ම ශත සංවත්සරය වෙනුවෙන් වැඩ සටහන් රැසක් විදේශ කටයුතු අමාත්‍යාංශය, සාර්ක් මධ්‍යස්ථානය, රූපවාහිනී පේරාදෙනිය විශ්ව විද්‍යාලයීය ආදි විද්‍යාර්ථීන්, සරච්චන්ද්‍ර පදනම හා ඉන්ට ඇක්ට් ආර්ට් ආයතනයේ සහයෝගයෙන් සංස්කෘතික කටයුතු අමාත්‍යාංශය හා සංස්කෘතික කටයුතු දෙපාර්තමේන්තුව මගින් සංවිධාන කර ඇත.සරච්චන්ද්‍ර ගේ ජන්ම ශත සංවත්සරය වෙනුවෙන් සරච්චන්ද්‍ර සමරු ග්‍රන්ථයක් නිකුත් කිරීම, ජුනි 10 වන දින ප්‍රංශයේ පැරිස් නගරයේ විද්වත් සාකච්ඡාවක් හා මනමේ නාට්‍යය හා සිංහබාහු නාට්‍ය වේදිකාගත කරන අතර සරච්චන්ද්‍රයන් හා මනමේ, සිංහබාහු නාට්‍ය පිළිබඳ විශේෂ වාර්තා සී. ඩී. තැටියක් නිෂ්පාදනය කිරීම හා සරච්චන්ද්‍ර මහතා නමින් කොස්වත්ත, හීනටිකුඹුරේ නාට්‍ය පුහුණු පාසැලක් ආරම්භ කිරීමටත් කටයුතු යොදා ඇති අතර සරච්චන්ද්‍රයන් ලියූ, මෙතෙක් නිෂ්පාදනය නොකළ ලද නට්‍ය 10 ක් නිෂ්පාදන කිරීම හා සරච්චන්ද්‍රයන්ගේ නාට්‍යයන්හි රඟන ලද නළු නිළියන් උදෙසා ජනාධිපති සම්මාන උළෙලක් පැවැත්වීම සිදුකෙරේ.මීට අමතරව සරච්චන්ද්‍රයන්ගේ නාට්‍ය නවදිල්ලිය, ලන්ඩන්, බැංකොක්, පැරිස් හා ටොරොන්ටෝ නගරවල ප්‍රධාන රඟහලවල වේදිකාගත කිරීමටත්, සාර්ක් රටවල ප්‍රවීණ සාහිත්‍යධරයන්ට සරච්චන්ද්‍ර නමින් ද්විවාර්ෂිකව සාහිත්‍ය ත්‍යාගයක් පිරිනැමීමටත් කටයුතු යොදා ඇත..